CELEX: C2005/045/58
Language: da
Date: 2005-02-19 00:00:00
Title: Sag T-473/04: Sag anlagt den 6. december 2004 af Cristina Asturias Cuerno mod Kommissionen for De Europæiske Fællesskaber

19.2.2005   
            
            
               DA
            
            
               Den Europæiske Unions Tidende
            
            
               C 45/26
            
         Sag anlagt den 6. december 2004 af Cristina Asturias Cuerno mod Kommissionen for De Europæiske Fællesskaber
   (Sag T-473/04)
   (2005/C 45/58)
   Processprog: spansk
   Ved De Europæiske Fællesskabers Ret i Første Instans er der den 6. december 2004 anlagt sag mod Kommissionen for De Europæiske Fællesskaber af Cristina Asturias Cuerno, Bruxelles, ved letrados en ejercicio Ramon García-Gallardo og Alicia Sayagués Torres.
   Sagsøgeren har nedlagt følgende påstande:
   
               1.
            
            
               Kommissionens afgørelse af 26. august 2004 om at afvise sagsøgerens klage af 27. april 2004 annulleres
            
         
               2.
            
            
               Det fastslås, at sagsøgeren har ret til at få udbetalt udlandstillæg samt de øvrige dertil knyttede ydelser
            
         
               3.
            
            
               Kommissionen tilpligtes at afholde sagens omkostninger
            
         Søgsmålsgrunde og væsentligste argumenter:
   Sagsøgeren i den foreliggende sag bestrider den administrative myndigheds afgørelse om, at hun ikke er berettiget til udlandstillæg.
   Til støtte for sine påstande har sagsøgeren fremsat følgende retlige anbringender:
   
               —
            
            
               Kommissionen har begået en retlig fejl og har foretaget en urigtig vurdering af de faktiske omstændigheder, idet den i den anfægtede afgørelse ikke har anerkendt, at det arbejde, som sagsøgeren har udført som assistent for et medlem af Europa-Parlamentet, skal anses for at have karakter af tjeneste for en international organisation, som efter vedtægten udgør en undtagelse fra referenceperioden.
            
         
               —
            
            
               Kommissionen har foretaget en åbenbar urigtig vurdering af de faktiske omstændigheder og nærmere bestemt af sagsøgerens personlige situation, idet den har fejlvurderet og fejlberegnet hendes referenceperiode i Bruxelles, eftersom denne kun udgjorde 4 år og 11 måneder.
            
         
               —
            
            
               Tilsidesættelse af forbuddet mod forskelsbehandling. Det gøres i denne forbindelse gældende, at Kommissionens undladelse af at kvalificere tjeneste, der er udført af en assistent i Parlamentet, som tjeneste for en international organisation, er i strid med den praksis, der følges af andre fællesskabsinstitutioner. Kommissionen har således tilsidesat princippet om ligebehandling, for så vidt som den ikke har anerkendt det arbejde, som sagsøgeren har udført for European Mortgage Federation, som tjeneste, der er udført for en international organisation, idet Kommissionen selv tidligere har anerkendt dette.